Referat fra bestyrelsesmøde, afholdt onsdag den 6. marts 2024, kl. 18:00.

Til stede: Orla, Jan, Sanne, Ole, Anni, Benjamin, Michael og Jakob

Ejendomskontoret: Bernt Rose

DAB: John Oberg

Referent: Stine Colberg

1. Valg af ordstyrer

Anni El-Jamal blev valgt som ordstyrer.

1. Nyt fra driften

Bernt Rose orienterede, at samtlige af vores carports lamper og er blevet skiftet ud til LED og der er blevet sat nye lampeskærme på, så det giver mere lys og der spares strøm. Næste projekt er vores standerlamper, hvor vi i første omgang skifter lyskilde.

Bernt fortalte, at vi har overtaget alt ledningsnet til udebelysning og det giver en besparelse på sigt. Det var før kommunen og elselskabet der ejet vores ledningsnet og vi betalte et dyrt abonnement for vedligeholdelse. Der har vi nogle store ledninger der har skabt 2 nedbrud i Højmose Vænge. De 2 hovedledninger bliver udskiftet og det forventes, at det medfører færre nedbrud.

Der er blevet installeret radar i vores restaffaldscontainer, så vi præcist ved hvor fyldte de bliver og derved kan vi følge forbruget. Det kan medføre, at vi får tømt hver 14 dag i stedet for hver uge for og dermed kan minimere udgifterne til tømning af restaffald, som er steget meget.

Vores 2 brandlejligheder er færdige og genudlejet. Bernt foreslog, at vi skal have et skriv ud omkring gode råd og forsikringer. DAB undersøger om de har et godt skriv liggende.

Bernt informerede, at der er en del skader på vores centertag. Men de løbende bliver udbedret og at vi både tager hensyn til den samlede økonomi og driften af center. Hvis man beslutter der skal ske ændringer omkring centeret.

Der har været nogle vandskader i Højmose Vænge på 7. sal. Det kommer fra 8. sals afløb, som let stopper til og ikke kan håndtere de store vandmængder vi har fået. Vi har lavet en lem på 8. sals altaner, så vi kan rense afløbene og vi har sat rensefrekvensen op.

Vi har fået sat elektronisk lås på vores vaskeriets dør, hvor man skal bruge sin vaskebrik for at komme ind. Det har allerede medført at der er pænere i vaskeriet og det er ikke længere muligt bruge vaskeriet som et tilflugtssted for unge mennesker. Vi har ikke haft nogle negative henvendelser fra beboer eller bruger af vaskeriet.

Vi har opfordret SSP til, at komme i centeret mellem 18:00-20:00, da der har været en del unge om aftenen i centeret. Det har de lovet og de var selv interesseret i at få de unge mennesker i tale.

Materialegården er stadigvæk i gang med at blive lavet om til den nye affaldsplads. Vi mangler nogle godkendelser på vandafledning, fra Hørsholm Kommune for at kunne blive færdige.

Bernt opfordrer bestyrelsen til, at tænke over hvad der skulle ske med de 2 storskraldsrum fremadrettede. Det ene ved Højmose Vænge og det andet ved Ådalsparkvej.

Vi skal have et firma ud der skal servicere vores molokker, da det er lovpligtigt at få dem serviceret 1 gang om året. Derudover skal vores molokkerne vaskes 1 gang om året i rest og madaffald. Denne udgift, er med i det nye budget 2024/25.

På personalefronten er der 2 medarbejder der er stoppet, Eddie og Søren. Stillingsannonce er ved at udarbejdet og der søges snarest efter ny kollega.

Ejendomskontoret har fået elektronisk syn og E-drift som der lige arbejdes med at få implementeret og vi har i forbindelse med udbud. fået nye samarbejdspartnere såsom gulvmand og rengøringsfirma, hvilket går rigtig fint.

1. Dato for beboermøde

Orla informerede at beboermødet vil blive den 28/5-2024 kl. 18:00.

1. Status fra P-plads udvalg
   1. Mulige p-pladser for institutionen

Bestyrelsen, vil gerne give tilsagn til Kommunen til at etablere p-pladser foran institutionen, hvis de selv betaler for det.

John Oberg vil tale med Mogens Bundgaard fra DAB omkring det.

* 1. Kan Clever låse ladepladserne til beboere

Clever kan ikke låse ladepladserne til beboerne.

John Oberg vil undersøge mere omkring hvilken aftale der er blevet indgået med Clever.

* 1. Kan vi få p-kontrol for brandveje og ladestander.

Bernt oplyste, at han har taget kontakt til firmaet, ”Din parkering” og afventer et møde med dem, så vi kan se hvad de kan tilbyde. Firmaet bliver brugt flere steder i andre ejendomme og det fungere godt.

1. Status Unge udvalg

Jakob informerede, at der ikke er noget nyt, men er i gang med at undersøge omkring økonomidelen til multibane til beboermødet. Paddelbane bliver ikke etableret.

1. Status arrangementsudvalg

Anni fortalte, at der har været Beatles foredrag i beboerhuset. Der var 50 deltagere og var et super godt arrangement.

Den 11. marts kommer Michael Wulff fra DAB og vil høre om hvordan det har været at starte et beboerhus og han var meget imponeret over de mange aktiviteter og at man på så kort tid havde fået et beboerhus op og kører.

Den 25. april, bliver der afholdt ”spis sammen” arrangement i beboerhuset.

Fastelavnsarrangement, var rigtigt godt der var stor tilslutning og næste år bruger vi selskabslokalerne efter tøndeslagning.

1. Status økonomi
   1. Renovering af centeret. Vi står over for at centeret skal have en større renoveringen inden for en 3-5 års periode, lad os tale om hvordan vi får startet undersøgelsen af mulighederne, hvordan vi kan udnytte de mange m2 og hvad der kan være i centeret i fremtiden.

John Oberg, opfordrede bestyrelsen til at få lavet et bestyrelsesudvalg, for at undersøge mulighederne og få inspiration til hvad Centeret kan bruges til. Centeret har rigtig meget uudnyttede plads, som godt kunne bruges til noget andet og også ville kunne løfte Ådalsparken.

John Oberg, fortalte at der bliver ansøgt i Selskabsbestyrelsen om, at få bevilget 500.000 kr. til at få sådan en proces i gang og sammen med bestyrelse og beboer, at få udviklet ideer og et projekt.

Bestyrelsen vil gerne støtte op omkring projektet og synes det lyder spændende og der var enighed om, at der skulle ske noget.

* 1. Tidligere lejemål, ”Tandlæge” lejlighed

Bernt orienterede, at vi i samarbejde med bestyrelsen har besluttede, lejligheden fremadrettede skal udlejes som almindelig lejlighed, da vi ikke har fundet ny lejer. Så vi starter snarest på ombygning.

* 1. Udlejning af tidligere små Affaldsrum

Bestyrelsen blev enige om, at de 36 ud af 51 skralderum skal lejes ud for 175,-

Bernt undersøger reglement omkring dette og om hvordan udlejningen skal foregå. John Oberg undersøger om der økonomi i, at DAB står for udlejning.

1. Status grønt udvalg
   1. Erstatning for det væltede træ mellem Højhus og center bygning

I uge 11 går vi i gang med at få plantet træer i den nye ”kirsebærlund”

1. Ordensreglementet /Trivselsreglement, skal det ændres af hensyn til afskydning af fyrværkeri?

Annie og Jakob vil udarbejde et tillæg til ordensreglementet omkring fyrværkeri og stille det, som et forslag til det kommende beboermøde.

1. Intern TV, hvad skal der ske

Bestyrelsen besluttede, at intern TV fortsætter, indtil det ikke virker ikke mere og kun det mest nødvendige opdateres.

1. Næste møder

Tirsdag den 19. marts kl. 18:00, primært det kommende budget.

Onsdag den 17. april kl. 18:00,

Torsdag den 16. maj kl. 18:00, primært omkring indkommende forslag til beboermødet.

1. Evt.